oppstart+for+dummies

Introduksjon
Oppgaven var å lage en reklame/presentasjonsfilm for et emne jeg underviser og som tilbys gjennom IFAG.HIST.NO. Jeg ønsket å gjøre opptak med bruk av teleprompter (slik at jeg kan se rett inn i kamera). Jeg ville dessuten ha stikkord/hjelpetekst i video samtidig som jeg fortalte.

Lage story.
Historien (teksten, det jeg skal fortelle) svarer på tre spørsmål for seeren (deg). Slik ble historien om [|hva er det for en video du ser på] Jeg markerte med gult i teksten de stikkordene som skulle bli hjelpetekst på video.De tre spørsmålene:
 * 1) Hva er det for en video du ser på og hvem er det som snakker
 * 2) Hva er det emnet (egentlig) handler om
 * 3) Hvorfor bør du ta dette emnet

Klargjøre story
For å bruke teleprompter på det nye videorommet må teksten spilles av på en ipad eller iphone. Det finnes en iPod på studiorommet. Du kan laste ned teleprompter-app på egen iphone også. Teleprompteren gjør at teksten ruller speilvendt over displayet. Teleprompteren kan justere rullefarten, her må du prøve deg litt fram.Historien (rulleteksten) må lastes over til iphone/iPod. iPod som liggger i studio har ferdig installert Dropbox, så jeg brukte Dropbox for å overføre fila dit.Geir kan invitere deg til delt mappe. Jeg lastet opp historien til Dropbox på PDF-format.OPS. Det gikk ikke. Filtype må være txt, Apple støtter vistt ikke PDF. Du kan bruke Notepad på Windows

Studio
Det trengs ca 15 minutters introduksjon i bruk av rommet første gang du går inn. Først gjør du opptak, så spilles fila over til PC. På PC må fila konverteres fra et kameraformat til AVI. Så må du få med deg den nykonverterte fila "hjem" til etterredigering. Jeg gjorde det slik at jeg lastet opp filene til Dropbox fra studio-PC. Det tok litt tid, kanskje det var tregt nett eller PC i studio, så neste gang skal jeg ta med meg minnepinnen. Det gikk veldig bra å spille inn filmen alene, jeg satt med fjernkontroll til kamera i hånda. Tok vel 3-4 opptak, hver innspilling var på ca 2 minutter.

Standard (start og) slutt på video
Jeg laget standard slutt (bakside) til filmen fra http://media.aitel.hist.no/maler/. Dette er et bilde som får en gitt varighet på filmen. Bildet lastet jeg opp på egen PC. Plasser det i en mappe slik at du finner det igjen, det kan være underlige defaultverdier. //OBS: Det skal ikke være forsidebilde på intro-filmer for ITFAG, men på andre filmsnutter vi lager.//

Redigere med Camtasia
Startet Camtasia og hentet videofilm og start/sluttbilde med "Import media". Oppstartbilde får automatisk varighet 5 sekunder når du plasserer det på tidslinjen. Da jeg importerte bildene var det en pop-up boks som sa at bildene har størrelse 640x360. På tidslinjen står det 1280x720. Det gjorde jeg ikke noe med, og det virket ok. Deretter importerte jeg studioopptaket og plasserte det på tidslinjen. La til "callouts" med stikkord, klippet bittelitt. Dette tok vel en liten time.

Produsere
Når du velger å produsere filemn i Camtasia får du spørsmål/valg av filkvalitet. Valgte å produsere med HD. Jeg tror det er dekkende, det sto i hvert fall MP-4 et sted i menyen. To minutters video tok ikke langt tid å produsere. Filmen ble 12 MB.

Laste opp på Atletube
AITeL har tatt i bruk en egen mediaserver hvor vi kan laste opp filmene for å vise dem på nettet ("streame") @http://media.aitel.hist.no/ Først fant jeg ut hvor jeg logger på:

Når du logger deg på med Facebook eller Google-konto, så kommer nå følgende menyer opp. Du må gi filmen et navn og lisens.



Resultat
Slik ser den ferdige filmen ut på ATLETUBE (Jeg fant ikke embed-kode, så filemn er lenket inn)

Sjekkliste - dette trenger du

 * Dropbox-mappe
 * Teleprompter (egen app eller låne iPod i studieo)
 * Hjelp til å bli kjent i studio
 * Camtasia-programmet
 * Brukerkonto på Atletube